呢條線係香港北區巴士線喺2013年開始嘅「區域性重組巴士路線」計劃裏面建議開嘅一條巴士線，以方便北區居民來往港島東區。條線原本計劃係由由九巴獨營，冧巴係「373B」，來往上水同嘉亨灣，後建議改為來往上水同天后站。條線原訂喺2013年9月開，不過城巴亦有意加入營運，故要考慮以聯營或投標方式決定營辦者，令條線遲咗開。最終，運輸署公佈路線由九巴同城巴聯營，冧巴改為678，港島區總站定喺銅鑼灣（東院道），係北區首次開辦由城巴提供服務嘅專營巴士線。